ΘΕΜΑ 2
ΕΝΔΕΙΚΤΙΚΕΣ ΑΠΑΝΤΗΣΕΙΣ
2.1 Α) Εργοτάξιο, είναι ο χώρος μέσα η κοντά στο έργο που εξυπηρετεί την κατασκευή του έργου. Περιλαμβάνει και πρόσθετες κατασκευές όπως, δρόμους προσπέλασης, εγκαταστάσεις (γραφεία, αποθήκες)  και χώρους απόθεσης π.χ. , των αδρανών υλικών.
       Β) Οικοδομικά (σπίτια, πολυκατοικίες, πανωσηκώματα), οδοποιίας (δρόμοι, χαράξεις νέων οδών, διαπλατύνσεις παλαιών οδών), λιμενικά (κατασκευή η συντήρηση λιμένων, αλιευτικών καταφυγίων, μαρινών για τουριστικά σκάφη).


2.2  Προμέτρηση είναι η ακριβής μέτρηση των εργασιών του έργου που πρόκειται να εκτελεστούν βάσει των τελικών σχεδίων του μελετητή μηχανικού.
          Επιμέτρηση είναι η ακριβής επιτόπου του έργου μέτρηση των ποσοτήτων των εργασιών που έχουν εκτελεστεί.
          Διαφορά προμέτρησης και επιμέτρησης είναι ότι η προμέτρηση αφορά τις μετρήσεις των ποσοτήτων του έργου από τα σχέδια του μηχανικού ενώ η επιμέτρηση αφορά τη μέτρηση των ίδιων ποσοτήτων στο έργο.
          Η προμέτρηση χρησιμοποιείται για το σχεδιασμό των μέσων παραγωγής που απαιτούνται για την υλοποίηση της εργασίας και για τη σύνταξη προσφοράς ενώ η επιμέτρηση χρησιμοποιείται για την πιστοποίηση (δηλαδή την βεβαίωση) των ποσοτήτων των εργασιών που εκτελέστηκαν για την πληρωμή του έργου.
       
